 Suldaan Cabdiraxmaan Jaamac Dhawal oo kamid ah madax-dhaqameedka waaweyn ee gobolka Awdal oo isaguna halkaas ka hadlay, ayaa shacabka reer Awdal uga mahadceliyey soo dhaweyntooda, waxana uu ku dheeraaday doorkii lama ilaawaanka ahaa ee uu xisbiga KULMIYE iyo hoggaankiisu ku lahaayeen guushii uu xildhibaan Axmed Yaasiin Cali Ayaanle ka gaadhay tartankii uu u galay kursiga guddoomiye-ku-xigeenka koowaad oo uu cod aqlabiyad ah ku hantiyey, isaga oo shacabka ka codsaday inay maanka ku hayaan abaalka xisbiga KULMIYE u galay guud ahaanba gobolka Awdal. 